open-index/open-wikipedia-markdown huggingface dataset:
Орден Бѣлого лева

**Орден Бѣлого лева**,  *Řád Bílého lva* — найвысше штатне вызнаменаня Чешской републикы, котре придѣлять президент републикы за выникаючы заслугы гражданам штату або чужоземным особам. Орден установленый в року 1922 и до року 1990 ся официално называв *Чехословацкый орден Бѣлого лева*. Од року 1994 орден мать нову, сучасну подобу.

## Опис
Дѣлить ся на цивилну и военску групы. Цивилна мать на завѣсцѣ скрижованы палмовы голузкы, а военска — мечѣ. Дале ся дѣлить на пять клас. Ку первым двом приходить восемраменна лучовита стрѣберна звѣзда. Орден мать форму червеной пятьраменной звѣзды зоз стрѣберным двохвостым левом на серединѣ, а кажде рамено мать три шпицы, завершены золотыма кульками. На аверсѣ выписане гесло „Pravda vítězí“, а в роках 1921–1961 были гербы пятьох части републикы: Чехы, Морава, Шлезия, Словакия, Подкарпатска Русь. Орден з ланцком ся удѣлять лем головам штатох. Чешскому президентови ся орден не удѣлять, але ся придавать автоматично на добу его президентства въедно з Орденом Томаша Гаррига Масарика, котрый мать наступный низшый ранг. Шпециалным рѣшѣньом парламента ся му годен придати доживотно.

В роках 1922–1961 екзистовала ай медайла Бѣлого лева в двох класах: золота и стрѣберна. 

## Галерия

Bílý lev.jpg|Орден з рокох  з ланцком
Orde van de Witte Leeuw 1936.jpg|Цивилна група, рокы 
Ster van de Orde van de Witte Leeuw 1922 - 1961.jpg|Стрѣберна звѣзда, 
Orde van de Witte Leeuw 1970.jpg|Цивилна група, рокы 


## Пантликы
Во святочных припадах ся мали вызнаменаня носити в повной парадѣ, в обычайных могли быти заступлены пантликами.

## Жерела и одказы
* 

## Референции
Голубине

**Голубине** — село в бывшом Свалявском районѣ Закарпатской области Украины, центер сельской рады. Од року 2020 входить до Полянской громады звекшеного Мукачовского района.

## Полога
Село лежить о  на сѣвер од Свалявы.

## История
Перва документована споминка датована роком 1430, под назвов *Holobinna*.

В року 1910 в селѣ *Galambos*  Свалявского яраша Бережской жупы были 1321 обывателѣ русинской и нѣмецкой народности.

В року 1930 в селѣ *Holubinné*  (*Galambos*) были 1611 обывателѣ, котры ся подля народности евидовали як Русины —1363, Евреи —202, Чехы и Словаци (довъедна) — 19, Мадяре — 3, Нѣмцѣ — 2, чужоземцѣ — 22.   Грекокатолицка громада числила 1362 вѣрникы, котры мали муровану церковь Успѣня Пресвятой Богородицѣ з року 1824. Село мало нотарскый уряд, русинску школу (6 клас) ай чешску (1 класа). Скляна гута выробляля фляшкы на квасну воду, але в року 1930 ся закрыла. Ходив приватный автобус.

В часѣ кризы  село подтримовало комунистох, двараз они были выбраны старостами села: П.&nbsp;Кобулей и М.&nbsp;Фучко. 24. октобра 1944 село выслободила од фашистох Червена армада, и зачала ся украинска доба его истории.

## Вызнамны родаци
* Григорий Жаткович (1886–1967), первый губернатор Подкарпатской Руси (1920–1921).

## Жерела и одказы
* '''Révai nagy lexikona''' 8. köt. Révai Testvérek Irodalmi Intézet Részvénytársaság, Budapest. 1913 
* 
* 
* '''Тронько П.''' и др. (ред.) Історія міст і сіл України. Том 7. Закарпатська область. К. 1969 
* 

## Референции

Катеґорія:Населены пункты Закарпатской области
Катеґорія:Села Україны
Чалдоны

**Чалдоны**, **чолдоны**, **челдоны**(рувно так знаты як **Сибирськы старожители**) — майстаршы славянськы жители Сибирии. Осадити ся в Сибирии с послїдку 16 ст.. Суть носители сибирського говура заєдно з сибирськыми козаками и кержаками, котры складують з чалдонами сибирськый старожительскый народ.

## Поведеня
Чалдоны стати ся от новгородськых и владимирськых приселников, яки ступали изо Великого Устюгу. Сибирськый говур отбил вплыв новгородского и владимирского гутуров.

Зато у чалдонїв говур сїверноруськый.
Сибирськый говур

**Сибирськый говур** (самоназва — **Сибирской говор**) — говур сїверноруського поводу, котрый розміщати ся в Сибирии. Бесїдовают на нем сибирськы старожители (чалдоны, кержаки и сибирськы козаки). У первику был пописаный Владимиром Далем у свуїм «Толковнику живого великоруського языка».

Сибирськый говур поводу од мішанки новгородского и владимирского діалектїв.

## Референції

Катеґорія:Діалекты
Обь

**Обь** (сиб. гов. **Об**, татар. **Омар**, ненец. **Саля ям**) — крупна ріка у Западнов Сибирии, майдовжа ріка у России. Довжина — 3650 км (в комплексї з Иртышом творить семый майдовжый водоток світа — 5410 км). Зачинать ся од збиванкы рік Бии и Катуни.

Катеґорія:Рікы Азии
Катеґорія:Рікы Росії
Катеґорія:Рікы подля алфавиту
Катеґорія:Сибирия
Катеґорія:Карське море
Єланый Тюхтет

**Єланый Тюхтет** — ріка у Сибирии, а найме у Красноярской краине. Приток ріци Четь, а устя розміщати ся  у селї Тюхтет.

Довгота — 57 км. 

## Притоки
*Тайґовый Тюхтет (23 км)
*Шулдат (31 км)
*Ашлет (46 км)
Сибирськый старожительскый народ

**Сибирськый старожительскый народ** (**старожители**, сиб. гов. **старожылы**, **сибиряки**) — автохтонна славянська людность Сибирии. Происходяча у основе от сїверноруськых приселников (стрільців, селянів) и маймало од козаков. Заселеня зачалось коло року 1585 .

Бесїдовают свуим сибирськым говуром.

## Референції
Йовген Кочиш

**Йовген Кочиш**,  *Jовген Кочиш*, *25. фебруар 1922, Кула, Войводина, днесь Сербия – †12. децембра 1972, Зомбор, Войводина — русинскый скулптор и малярь в Сербии. 

## Биография
Його отець, Йовген Кочиш старшый, быв камѣньорѣзач, а мати Юлиана, роджена Мештер, была Мадярка. Мали трое дѣти, од котрых Йовген быв середущый. Од малости ся учив од отця  майстерство камѣньорѣзача и тайны обробкы камѣня. Уже в 2. класѣ основной школы в Коцурѣ, куды ся родина переселила в року 1924 зачал правити розличны фигуры, раз зоз глины, а пак з фалаткох камѣня. 

В року 1942 быв арештованый окупачнов владов и одвлеченый до концентрачного лагру, а пак мобилизованый до мадярского войска. Перебываючи на фронтѣ в Словакии, в року 1944 перейшов до партизанох. По закончѣню войны в року 1945 вернув ся ­­дому. 

Одбыв повинну рочну войщину в югославском войску (1946). Ту быв замеркованый його умѣлецкый талант, та быв придѣленый до Пропагандного оддѣлѣня, де мальовав военны темы, зоз гипсу правив бюсты народных геройох, в том
числѣ и Маршала Тита. За рахунок Велительства войска быв посланый на вступный испыт на Академию умѣня до Загребу. Поважны професоре Академии Антон Августинчич и Ваня Радауш го замерковали и його роботы оцѣнили з найвысшов оцѣнов. Йовген Кочиш одушевлено освойовав тайны умѣня, але як ся рок военщины закончив, мусѣв Академию лишити. Родителѣ не годны были платити школованя. В року 1948 ся оженив з Меланиов Шешевич зо Зомбора, яка достала роботу учителькы в Коцурѣ и понукла му, жебы продовжив штудии. З успѣхом закончив Академию в року 1954. В року 1960 родина Йовгена Кочиша молодшого ся оселила в Зомборѣ, де в року 1961 заняв пост директора Галерии Културного центру в Зомборѣ. Од року 1961 по 1972 организовав около 340 выставок. Мав 10
персоналных выставок в Сербии и заграничу.

Од року 1967 член Здружѣня вытварных умѣлцьох Сербии. 

## Интересны факты
* Йовген Кочиш ещи в штудентскых роках направив вельо предметы, потребны про выуку в русинскых школах.
* Лишив тыж портреты а бюсты вызнамных Руснакох з Войводины, але вельо з його робот зостали выконаны лем в гипсѣ, не одолляты через недостаток финанций.
* Його сын, тыж Йовген, дипломовав на Академии ужитковых умѣнь в Београдѣ и як малярь познатый не лем в Сербии, но и в заграничу.

## Жерела и одказы
*
*
*

## Референции

Катеґорія:Русиньскы малярї
Катеґорія:Скулпторы
Семан Мадзелян

**Семан Мадзелян**,  *Szymon Madzelan*, *18. фебруар 1922, Билцарьова, Польща – †17. юл 2014, Чмельов, Долна Шлезия, Польща — русинскый прозаик и публициста меджи Лемками в Польщи и США.

## Биография
Быв наймолодшым сыном Василя Мадзеляна и Александры Щамбур. Старшых братох родиче послали до школ, а Семана задумали лишити на газдовствѣ. А газдовство мало  ораницѣ и  лѣса бо отець на то робив в Америцѣ 20 рокы. Коли пришли Нѣмцѣ, Семана забрали на примушены роботы до райху (1940). По девятьох мѣсяцях утѣк, прятав ся дома, за што му грозив концлагер. Наконець го влапила полиция, але родичам ся удало го выслободити за цѣну трьох коров. Але и так мусѣв робити на нѣмецкых ставбах в Криници и Новом Санчу (1942–1944). 12. апрѣля 1945 забрали го «добровольцом» до Червеной армады, при штурмѣ Прагы быв тяжко раненый и девять мѣсяци лежав по шпиталях Коли вернув ся дому (1946), родичох уже не застав — тым часом их переселили на Украину. Семан створив родину з Евгениов Галабурдов, а неодовго, 30. юна 1947, были они выселены на понѣмецкы землѣ и осѣли в Чмельовѣ коло Хоцянова в Долной Шлезии. Там ся им родили пятеро дѣти. В року 1984 цѣла родина выемигровала до США.

## Творба
Творы Мадзеляна были публикованы в украинском тыжденнику *Наше Слово*, в его выдѣленой про Лемкох части «Лемківска Сторінка». А найперше зыскав популарность вдякы Ансамблю пѣснѣ и танця *Лемковина* з Бѣлянкы, якый за свою найпопуларнѣйшу мав пѣсню *«Під Облачком»* (слова Мадзеляна, музика на народных мотивах Ярослава Трохановского). Найповнѣйше автор представленый в зберцѣ *«Смак долі»*, 2000. Окрему увагу заслужують его критичны публикации о повойновой депопулации Лемковины (Smak doli, 1986; "Spowiedż z niepopelnionych grzechów," 1996). 

## Жерела и одказы
* 
* 
* 

## Референции

Катеґорія:Русиньскы писателї
Кула (город)

**Кула**,  *Кула* — варош в Републицѣ Сербия, в автономной краинѣ Войводина, административный центер общины Кула Западнобачского округа.

## Полога
Кула лежить  на автодразѣ и желѣзници, котры споюють Зомбор и Вербас. В оддалѣню около  бѣгне тыж магистрала А1 од мадярской границѣ на Новый Сад и Београд.

## История
Первы официалны историчны упоминкы  суть з року 1652 и 1699, котры суть звязаны з военныма подѣями и подають, же ту быв турецкый гарнизон о силѣ 100 воякох. Сама назва *Кула* в сербчинѣ означать *турню*. Але осада ту была омного скорше, лем в историчных перипетиях заникала, а пак ся обновляла. О том непрямо свѣдчать и записы в церковных книгах  прелатства Калоча (Мадярске кральовство) о збераню церковной дани (десятины) 

: "... 1543... Кула — 12 форинты и 1 пара чижем..."
: "... 1650... Кула — 12 форинты и пара чижем..."

## Обывательство
В року 1910 Кула мала 9125 обыватели, з котрых были 3679 Мадяре (40%), 2510 Сербы (28%), 2425 Нѣмцѣ (27%), 456 Русины (5%).

*Указаны народности з частков од 0,5%*

## Жерела и одказы
* 
* 

## Референции


Kula3.jpg|Православна церква
Kula1.jpg|...католицка
Crkva-kula1.png|...адвентистицка
Wiki.Vojvodina VII Kula 5599 04.jpg
Wiki.Vojvodina VII Kula 5599 05.jpg
Wiki.Vojvodina VII Kula 5599 06.jpg
Wiki.Vojvodina VII Kula 5599 10.jpg
Wiki.Vojvodina VII Kula 5599 12.jpg
Wiki.Vojvodina VII Kula 5599 19.jpg
Wiki.Vojvodina VII Kula 5599 27.jpg
Wiki.Vojvodina VII Kula 5599 21.jpg
Wiki.Vojvodina VII Kula 5599 16.jpg 

Катеґорія:Міста Сербії
Катеґорія:Населены пункты Войводины
Юрий Костюк

**Юрий Костюк**,  *Юрій Юрійович Костюк*, (правдиве призвиско *Ко́стьо*) , Сѣрма, жупа Угоча, Мадярске кральовство – , Пряшов, Словакия — подкарпатскый педагог, композитор и културный дѣятель.

## Биография

### Родина и штудии
Походив з родины жиляря Юрия Ко́стя  (1882–1961) и Марты Фегер (1888–1966). Учив ся в народной школѣ Сѣрмы (1918–1924), в севлюшской горожанской школѣ (1924–1927), мукачовской учительской семинарии (1927–1931). З дипломов учителя зачаточной школы учительовав в Росвиговѣ, Кайдановѣ, Старому Давыдковѣ (1931–1935). 

В тых роках екстерно ся учив на мукачовской гимназии, де матуровав в року 1935, а такой того року ся в Празѣ записав на третий курз конзерватории и на первый курз оддѣлѣня музичных наук филозофской факулты Карловой универзиты. В року 1936 ся оженив з 16-рочнов штудентков Йоланов Лаутнер з Мукачова, а року 1939 им ся родив сын Антон. Штудии завершив року 1938 и з двома пражскыма дипломами вернув ся на осень до Подкарпатской Руси.

### Педагог, фолклориста, музикознатель
Уже в Празѣ, в штудентскых роках быв диригентом 50-членного мужского хору пражскых карпаторусскых штудентох „Возрождѣніе”. 

Дома быв професором музикы и спѣву в учительской семинарии Севлюша (1939–1941) и Ужгорода (1941–1944). В роках 1942–1943 усиловно зберав людовы спѣванкы меджи Русинами Войводины, румынского Марамуреша и в около 20 селах днешнього Закарпатя. Резултатом стала ся зберька *Народнѣ пѣснѣ подкарпатскихъ русиновъ* сполуавторох Д.&nbsp;Задора, Ю.&nbsp;Костя, П.&nbsp;Милославского (Унгваръ: ПОН, 1944; перевыдана 1992)

Основав около 40 фолклорны ансамблы в Подкарпатской Руси и Пряшовском краю. В послѣдных роках войны (1944–1945) быв капелмайстром Чехословацкого армадного корпуса. По демобилизации зостав в Чехословакии и працовав яко преподаватель музикы в середних школах в Празѣ (1945–1948), Пряшовѣ (1948–1958), организатор профессионалных фолклорных ансамблох в Пряшовском краю. Быв преподаватель, доцент (1966), ведучый катедры музикы (1966–1977) Универзиты Павла Йозефа Шафарика в Пряшовѣ.

## Интересны факты
Правдиве призвиско Юрия Костюка было *Ко́стьо*. А змѣнив го 1944 року при вымушеных обстоянях. В януарѣ 1944 быв мобилизованый до мадярского войска, де як гимназиалный професор, знаючый веце языкох (русскый, мадярскый, чешскый, словацкый, французскый и нѣмецкый) служив за штабного товмача. В октобрѣ 1944 дезертовав и, не маючи ниякых документох, доброволно дав ся заяти русскым, назвавши себе „Костюком”. Аж бы ся назвав правдиво и повѣв, кым быв в мадярском войску, быв бы поважованый за шпиона, етапованый на Сибирию, а може ай розстрѣляный. Под прибраным призвиском трафив до партизанской школы, а наконець до 1. чехословацкого армадного корпуса, веденого Лудвиком Свободом. Прибране призвиско зостало му на цѣлый живот.

## Жерела и одказы
* **[[Михаил Алмаший|Михайло Алмашій]]**: Костюк Юрій //Алмашій, Михайло. Русинська педагогічна енциклопедія. — Ужгород: Карпатська Вежа, 2005. — 304 с.  
* **Федір Ковач**: Костюк Юрій // 
* **Мадяр-Новак В. В.**: Костюк Юрій Юрійович // 
*  
* 
* 
## Референции

Катеґорія:Педаґоґы
Катеґорія:Композіторы і музиканты
Катеґорія:Русиньскы умелцї
Катеґорія:Русиньскы фолклорісты
Дротинцѣ

**Дро́тинцѣ**,  *Дротинці* (до року 1946 **Сѣрма**) — село в Виноградовском районѣ Закарпатской области Украины, подряджене Дротинской сельской радѣ. В року 2020 Найвысша Рада Украины ликвидовала сельску раду и подрядила село Виноградовской териториалной громадѣ Береговского района.

## Полога
Село лежить на правом березѣ Тисы, о  на югозапад од бывшого районного центру и о  од найближшой желѣзничной штации Фанчиково на линии Ужгород – Солотвина.

## Назва
Назва села походить од закладателя, котрым быв грофскый род *Szirmay*. В часѣ монголского впада до Европы еден витязь *Raak* зоз 38 членами свого рода бойовав по боку мадярского краля и загынув з векшов частьов своих сполубойовникох. За тоты заслугы достав грофскый титул и землѣ в жупах Боршод, Шариш, Земплин, Угоча и другых. Призвиско походить од  *Sirmium* (Срѣм). Трое сынове витязя, *Ottobor*, *János* и *Cheburka*, основали вецей сел з назвов *Szirma*, до котрой ся по часѣ додали розликовы префиксы. Село в жупѣ Угоча достало префикс *Tisza*, од рѣкы, над котров лежить.

## История
Перва документована исторична споминка датована роком 1251.

В року 1717 Сирма и околичны села были спустошены крымскыма Татарами. По тому пак их наново заселили Русины.

При списованю року 1910 зоз 580 обывательох села были: 430 Русины, 90 Мадяре, 59 Нѣмцѣ, подля вѣры 458 грекокатолици, 65 израелиты, 30 римокатолици. До Трианона село належало притисянскому округу,  *Tiszáninneni járás* жупы Угоча. В року 1910 грекокатолицка громада завершила ставбу мурованого храма, котрый быв высвяченый на Рождество Пресвятой Богородицѣ (21. септембра) на мѣстѣ старой деревяной церкви.

При списованю року 1930 Сѣрма,  *Tiszszirma* мала 726 обывательох, а зоз них были: 605 Русины, 71 Евреи, 47 Мадяре, 3 чужоземцѣ. Ку грекокатолицкой громадѣ належав 601 вѣрник. В селѣ была русинска школа (2 класы).

25. октобра 1944 Сѣрма выслободжена од нацистичной окупации Червенов армадов. До 22. януара 1946 належала ку Закарпатской Украинѣ, а од того дня ку УССР. Влѣтѣ того року в ходѣ громадного переименованя населеных пунктох переименована на *Дротинці*. В року 1949 влада заказала Грекокатолицку Церковь, а мѣстный парох  быв засудженый на 25 рокы лагрох за то, же не переступив на православие, вернув ся в року 1956, але храм передали православным, а не вернули го ани по року 1989. Зато грекокатолици выставили собѣ иншый храм, котрый высвятив епископ Йоанн Семедий 19. септембра 1999.

## Вызнамны особы
* Юрий Костюк (1912 – 1998), подкарпатскый педагог, композитор и културный дѣятель.

## Жерела и одказы
* 
* 
* **A történelmi Magyarország** atlasza és adattára 1914  <small>''Доступно онлайн''</small> 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969.  http://ukrssr.com.ua/zakarp/vinogradivskiy/drotintsi-vinogradivskiy-rayon-zakarpatska-oblast
* '''Облікова картка''' на сайті ВРУ 
## Референции

Катеґорія:Населены пункты Украины
Катеґорія:Населены пункты Закарпатской области
Владимир Бильня

**Владимир Бильня**, *25. фебруар 1927, Вербас, Мадярске кральовство (теперь Сербия) – †5. юн 2006, Новый Сад, Сербия — писатель, историк меджи войводинскыма Руснаками.

## Биография
Походив з худобной родины ремеселника. В рокы Другой свѣтовой войны быв участником народно-ослободителного боя против нацистичной Германии. 

Быв офицером Югославского Народного Войска, закончив Высшу интендантску академию в Ленинградѣ (1948). В роках 1950 – 1955 быв репресованый. 

В роках 1967 – 1988 працовав яко складатель и график в печатни выдавательства «Дневник» в Новом Садѣ. 

## Литературна творба
До литературы вступив в року 1968, коли в додатку *Литературне слово* новинка *Руске слово* напечатала его перве 
повѣданя *Бачи Михал з брега*. Далшы его повѣданя, переважно на военны темы, появляли ся в часописѣ *Шветлосц*, в рочнику *Народни календар* ай иншых периодиках.

Перва зберька его повѣдань *Днї и ноци* (1972) достала награду в конкурзѣ ку 30-рочу повстаня народох Югославии. Повѣданя зберькы споены еднов сюжетнов линиов о войновой дорозѣ военской единкы, што бойовала против Нѣмцьох. Многое в Бильньовой  прозѣ звязано з недавньов историов его отчины, котру зажив; ту-там росповѣдь переходить до мемоарной публицистикы. В таком духу написаный и его первый роман *Аз єсм* (1990). Бильня тыж автор историко-публицистичной книгы о Руснаках Войводины, написаной по сербско-хорватскы *Rusini u Vojvodini: prilog izučavanju istorije Rusina Vojvodine (1918 – 1945)* (1987). Его русинскы книгы выданы тыж в сербско-хорватском, украинском, словацком ай иншых языках.

## Библиография
* Днї и ноци. Циклус приповедкох. — Нови Сад: Руске слово, 1972. — 163 с.; 
* V. Biljnja. Rusini u Vojvodini. Prilog izučavanju istorije Rusina Vojvodine (1918–1945). — Novi Sad: Dnevnik, 1987. — 191 s.
* Аз єсм. Роман. — Нови Сад: Руске слово, 1990. — 207 с.; 
* Крижни драги. Антолоґия прози Руснацох и Українцох Югославиї. — Нови Сад: Руске слово, 1990, с. 279–306; 

## Жерела и одказы
* 
* 
* 
* 

## Референции

Катеґорія:Русиньскы писателї
Катеґорія:Русиньскы історіци
Рогожник

**Рогожник** може означовати:
* Рогожник (окрес Гуменне) — село в окресѣ Гуменне на Словакии
* Рогожник (окрес Малацкы) — село в окресѣ Малацкы на Словакии
Рогожник (окрес Малацкы)

**Рогожник**,  *Rohožník*, до 1948 *Rarbok*, до 1927 *Ralboch*;  *Rohrbach*&nbsp;— село на Словакии в окресѣ Малацкы Братиславского края, з обывательством понад три тысячѣ особ.

## Полога
Лежить в оддалѣню  на выход од окресного вароша.

## История
В року 1394 краль Жигмонд Луксембургскый передав тот маеток польскому панови Штибору. Перва документована споминка о селѣ датована роком 1397. Од року 1543, по вымертю рода Штиборох, вернув ся до властности мадярского краля и мадярскых грофох. В первой половцѣ XVIII. стороча зачала в селѣ выроба папѣря, од року 1720 — млин и винарство, зачатком XIX. стороча — паленчарня и выроба ростлиновых олайох.

По Трианонѣ належить ку окресу Малацкы Братиславского края.

## Обывательство

## Жерела и одказы
* 
* 

## Референции

Катеґорія:Населены пункты Словакии
Йосиф Ернест Гомичко

**Йосиф Ернест Гомичко**,  *Jozef Ernest Homičko*, , Ременины, жупа Земплин, Мадярске кральовство – , Пряшов, Словакия — русинскый педагог, и церковный дѣятель.

Походив з родины грекокатолицкого священика. Закончив гимназию в Бардѣйовѣ и Пряшовѣ, де штудовав и богословие. Высшы теологичны штудии докончив в Будапештѣ и Вѣдню, зыскав титул доктора теологии  
ThDr. (1924). Овладав шѣсть европскых языкох. 

Высвяченый в духовный чин в Пряшовѣ 15. мая 1927. Служив парохом в селѣ Руська Нова Весь (1927–1933), преподавав филозофию, право ай историю Церкви на гимназии и духовной семинарии в Пряшовѣ (1933–1945).

По трагичной смерти жены (1944) вступив до монастыря ЧСВВ. В року 1949 монастырь быв ликвидованый, а  як особа политично небезпечна быв одвлеченый до табора примусовой праци в Новаках (1949–1951). По выслободжѣню жив у своих сестер в Празѣ, умер и погребеный в Пряшовѣ.

## Жерела и одказы
* 
* 
* 
* **[[Федор Ковач|Федір Ковач]]**: Гомічко Йосиф Ернест // С.=&nbsp;90

## Референции

Катеґорія:Педаґоґы
Катеґорія:Русиньскы церьковны дїятелї
Росвигово

**Росвигово**,  *Oroszvég*,  *Rosvegovo* — заникле село, на правом березѣ  Латорицѣ, котре в року 1944 стало ся частьов мѣста Мукачова.

## История
Перва исторична документована споминка в листинѣ князя Федора Кориатовича з року 1360.

В року 1612 пѣвцоучителѣ Мукачова были плачены в натуралиях частьов мукы, котру брали од росвиговского млина.

В року 1771 Росвигово уже мало свою грекокатолицку парохию з деревянов церквов Св. Михайла, де од року 1792 ведуть матичны книгы. В готарѣ села лежить монастырь на горѣ Чернек.

При списованю року 1930 в селѣ заевидованы 2822 обывателе, а то 1312 Русины, 960 Евреи, 273 Мадяре, 194 Чехы и Словаци, 27 Нѣмцѣ, 2 обывателе иншых народностей, 57 чужоземцѣ. Грекокатолицка громада числила 1257 вѣрникох и мала муровану церкву Роздва Пр.&nbsp;Богородицѣ з року 1864. Село мало державны уряды: нотарскый, пошту, телеграф, телефон, ходив державный автобус, была русинска школа (6 клас) и чешска (6 клас). З приватных газдовскых объектох заевидованы: паленчарня и бензинпумпа.

В року 1940 село было переважно русинске, мало 2905 обывательох, з них были 1577 грекокатолици, 909 израелиты, 241 римокатолици, 118 реформаты, 47 православны, 9 евангелици, 1 баптиста, 3 неокресленого вѣровызнаня.

## Жерела и одказы
* 
* 
* **Тронько П.** и др. (ред.) Історія міст і сіл України. Том 7. Закарпатська область. К. 1969.  http://ukrssr.com.ua/zakarp/mukachivskiy/mukacheve-mukachivskiy-rayon-zakarpatska-oblast 

## Референции
Иван Бирчак

**Иван Бирчак**,  *Ján Birčák*, *15. марец 1937, Руська Воля над Попрадом, окрес Стара Любовня — педагог, ученый, сполоченско-културный дѣятель.
## Биография
;Походжѣня и штудии:Походить зоз селянской родины. Закончив середню школу в Пряшовѣ (1955), физикално-математичну факулту Одесского педагогичного инштитуту (1960).
;Педагогична и научна робота:
* Гимназиалный професор во Свиднику (1961–1971)
* Преподаватель физикы на факултѣ природных наук УПЙШ в Кошицях (1975–1976)
* Кандидат наук (1975)
* Преподаватель на педагогичной факултѣ в Пряшовѣ (1977)
* Доцент (1980)
* Продекан педагогичной факулты в Пряшовѣ (1985–1990)
* Доктор honoris causa УжНУ (1996)
;Сполоченска чинность: Быв выбраный за члена ЦК КСУТ. Член рады СРУСР (1990–1994) 

## Выбраны публикации
(подля стороны Dr. h. c. prof. RNDr. Ján Birčák, PhD., Katedra fyziky, matematiky a techniky / ODDELENIE FYZIKY)
* Birčák, J., Chemeresyuk. G. G., Serdyuk, V. V., 1976: Optical and Temperature Quenching of Photocurrent in Zinc Selenide Single Crystals. // Physica status solidy (a),33,  
* SEMAK, D., POPIK, J., BIRČÁK, J., 1986: Vlastnosti polovodičov a metódy určovania ich parametrov. SPN, Bratislava, 167&nbsp;s. 
* BIRČÁK, J., 1977: Оптическое и температурное гашение фототока в монокристаллах ZnSe, связанное с наличием двух центров медленной рекомбинации. // Военная техника и экономика, серия "Общетехническая", №2, 12&nbsp;с.  
* BIRČÁK, J., SERĎUK, V., 1994: Fyzika slnečných článkov, UPJŠ Košice, 232&nbsp;s. 
* SEMAK, D., BIRČÁK, J., 1998: Chalkogénne polovodiče na záznam informácie. FHPV PU, Prešov 1998, 117&nbsp;strán. 

## Жерела и одказы
* 
* **[[Федор Ковач|Федір Ковач]]**: Бирчак Іван // С.&nbsp;40.

## Референции

Катеґорія:Русиньскы фізіци
Бирчак

**Бирчак** — призвиско, зафиксоване на русинскых териториях по обѣ стороны Лѣсистых Карпат. Походить од вецезначного апелатива *бирка*.

Русинска Википедия мать статьи о людях з призвиском *Бирчак*:
* **[[Володимир Бирчак]]** (1881–1952), писатель, литературознатель
* **[[Иван Бирчак]]** (1937–), ученый в области физикы полупроводникох

## Жерела и одказы
* **Рамач Юлиян**: Словнїк руского народного язика. Том 1. А - Н — Нови Сад: Филозофски факултет, Одсек за русинистику; Завод за културу войводянских Руснацох; Дружтво за руски язик, литературу и културу: Руске слово. 2017 — 832&nbsp;с. 
* **Чучка Павло**: Прізвища закарпатських українців: Історико-етимологічний словник. — Львів: Світ, 2005 — 704+XLVIII&nbsp;с. 

## Референции

Катеґорія:Етимология
Давид Гилберт

**Да́вид Ги́лберт**,  *David Hilbert*; *23. януар 1862, Кенигсберг, Кральовство Пруссия — †14. фебруар 1943, Геттинген, Третий райх — нѣмецкый математик XX. стороча, котрый зробив значный принос в развой многых сфер математикы. Член вельох академий наук, як Берлинской, Геттингенской, Лондонского кральовского общества, заграничный честный член Академии наук СССР (1934) ай иншых. В роках 1910–1920, по смерти Анри Пуанкаре, быв вызнаваным свѣтовым лидером математикох.

## Биография
Научна карьера Гилберта ся зачала на Кенигсбергской универзитѣ, де в року 1885 зыскав ступень  доктора филозофии (Ph.D.) и дале там працовав яко приватдоцент (лектор ци преподаватель, 1886–1892), екстраординарий (помочный професор, 1892–1893) и ординарий (професор, 1893–1895). В року 1892 году оженив ся з Кете Йерош (Käthe Jerosch), и мали едного дѣтвака, Франца. Од року 1895 Гилберт — професор математикы Геттингенской универзиты, в котрой зостав до конця живота.

## Научна робота
Научна чинность Гилберта ся роздѣлять на окремы периоды, коли ся занимав даяков еднов сферов математикы:

Гилберт зредуковав геометрию на ряд аксиом и дале усиловав ся выпрацовати формалистичны основы математикы.

Од року 1922 працовав подля едного обсяжного плана обоснованя вшиткой математикы через ей повну формализацию. В сполуавторствѣ з нѣмецкым математиком  выдав два томы *Закладох математикы*, в котрых тоту концепцию подробно вывинув (1934 и 1939). Але его зачаточны надѣи в той сферѣ ся не справдили: створити непротиворечивы формализованы математичны теории указало ся тяжше, як он тото гадав.
 
Великой славы достав его реферат *Проблемы математикы*, з котрым выступив в року 1900 на Меджинародном математичном конгресѣ в Парижу. В том рефератѣ сформуловав  23 математичны проблемы, котры, подля него, будуть мати велику вагу про математику XX. стороча. Одтогды многы проблемы были рѣшены, и кажде рѣшѣня было значнов подѣов.

## Жерела и одказы
* 
*  

## Референции

Катеґорія:Математіци
Резус-фактор

**Резус-фактор**,  *Rh system*, *Rf factor*, *Rh* — една з систем груп кровли, антиген, обсяглый в еритроцитах  чоловѣка и малф вида *Macacus Rhesus*, у котрых быв первый раз выявленый и так достав свою назву. 

В року 1940 Карл Ландштайнер и Александер Винер объявили еще еден антиген, котрый засадно вплывать на можность переливаня кровли. Быв он выявленый у лабораторной малфы вида *Macacus Rhesus* и названый резус-фактором. Люде ся дѣлять на двѣ групы: резус-позитивны (**Rh<sup>+</sup>**, около 85% людей) и резус-негативны (**Rh<sup>-</sup>**, около 15% людей), подля того, ци мають, або не мають тот антиген. При переливаню резус-негативным особам резус-позитивной кровли, або кедь резус-негативна тяготна жена мать резус-позитивный плод, можуть настати имунны компликации (гемолитична хворота новородженых и др,). В том припадѣ, жебы ся вываровати компликациям, женѣ инектують антирезус-гамма-глобулин. Иншак при переливаню кровли мусить быти выбрана не лем одповѣдаюча група системы AB0, але и одповѣдаючый резус.

Хоть **Rh<sup>-</sup>** выяв ся трафлять рѣдко во векшой части свѣта, стрѣчаме го приближно у 15&nbsp;% европеоидох в Европѣ, Канадѣ и Споеных Штатах. Найвекше росширѣня того выява замерьковане меджи Басками в Пиренеях (25–35&nbsp;%), Берберами Африкы и Бедуинами Синайского полуострова (18–30&nbsp;%).

## Жерела и одказы
*  
*  
* **Прохоров А. М.** (гл. ред.): Большой энциклопедический словарь. — Москва: Советская энциклопедия, 1993. — 1630 с.  
* 

## Референции

Катеґорія:Здоровя і медіціна
Катеґорія:Гематология
Плоское (Закарпатска область)

**Плоское**,  Плоске, до року 1945  *Dombostelek* — село в бывшом Свалявском районѣ Закарпатской области Украины, центер сельской рады.

## Полога
Село лежить о  на сѣвер од Свалявы.

## История
Перва исторична документована споминка о селѣ под тогдышнов назвов *Ploszkó*  датована роком 1597. Сучасна мадярска назва *Dombostelek* присвоена в року 1889.

При списованю в року 1910 село *Dombostelek* зазначене як чисто русинске зоз 585 обывателями, найблизша пошта и телеграф тогды были в Полянѣ.

В року 1930 подля чехословацкого списованя в селѣ *Ploské (Dombostelek)* заевидованы 822 обывателе, а то: 689 Русины, 28 Евреи, 18 Мадяре, 10 Чехы и Словаци, 1 неозначеной народности и 76 чужоземцѣ. В селѣ была русинска школа (3 класы). Грекокатолицка громада числила 757 вѣрникы и мала муровану церкву Покровы Пр.&nbsp;Богородицѣ од року 1928.

В року 1944 около села дѣяли партизаны  За помоч партизанам были розстрѣляны 7 селян, а 14 высланы на примусову роботу до Третього Райха. Село выслободжене 24. октобра 1944 Червенов армадов, и одтогды ся пише украинскый период его истории. В селѣ отворили середню школу, библиотеку и клуб. Плосковской сельской радѣ были подряджены села Оленьово, Павлово, Плоскый Поток, Яковское.

## Вызнамны родаци
* Александер Митрак (1837–1913), русинскый будитель, священик, писатель, поет, фолклориста и етнограф, лексикограф.

## Жерела и одказы
* '''Révai nagy lexikona''' 5.&nbsp;köt., 671.&nbsp;old. Révai Testvérek Irodalmi Intézet Részvénytársaság, Budapest. 1912 
* 
* 
* '''Тронько П.''' и др. (ред.) Історія міст і сіл України. Том 7. Закарпатська область. К. 1969 
* 

## Референции

Катеґорія:Населены пункты Закарпатской области
Катеґорія:Населены пункты Украины
Катеґорія:Села Україны
Александр Вучич

**Александар Вучич** (серб. *Александар Вучић*) — теперішній (з 31. мая 2017. года) презідент Сербиї. Быв выбраный в 2017. годі.

## Референции


Катеґорія:Сербія
Катеґорія:Політічны лідеры
Катеґорія:Уродили ся 1970
Вѣра Баганич

**Вѣра Баганич**,  за мужом *Віра Степанівна Гамага* ; *5 апрѣль 1937, Воловець, Подкарпатска Русь, нынѣ Закарпатска область, Украина&nbsp;– †22. марец 2018&nbsp;— украинска спѣвачка, фолклористка. Заслужена артистка Украины (2017). Честна обывателька Воловця.
## Биография
;Походжѣня и штудии:Родила ся в многодѣтной родинѣ, де од родительох здѣдила музикалный талент. В року 1953 выграла областный конкурз народной умѣлецкой творивости, в року 1960 — достала диплому І. ступня на републичном конкурзѣ. Учила ся на курзах при Львовской култпросвѣтной фаховой школѣ (1956), закончила Хустску култпросвѣтну умѣлецку школу (1973–1976).

;В Закарпатском хорѣ: Рок 1961 став ся про Вѣру Баганич судьбоносным. Головный диригент державного заслуженого Закарпатского народного хору Михайло Кречко припросив спѣвачку до свого колективу, де она нараз ся стала еднов з ведучых солисток але ай доповнила репертоар музичным фолклором Воловеччины. Тоты спѣванкы, котры од ней записав Володимир Гошовскый, трафили до его зберькы *Украинские песни Закарпатья* (Москва, 1968), достали далшу сценичну актуализацию в обробках Дезидерия Задора, Иштвана Мартона, Михайла Кречка ай иншых. Вѣра Баганич мала тяг ку драматичным образам ай людовой баладѣ. Ей глубокый алтовый тембр бездоганного голоса и велика емоционалность глубоко проникали в душу слухаючых. 
:Въедно з хором концертовала по цѣлому Совѣтскому Союзу и Европѣ. В року 1966 побрала ся, ей муж, Олександр Гамага быв з Житомирской области, колега по хору, по року им ся родив сын Тарас. В року 1977 Вѣра Баганич перестала быти солистков. Етнографизм и людова спѣванка, смутны балады з ей репертоару зачали быти непотребными. Совѣтска доба потребовала фиглярны и веселы коломыйкы за новый щастливый живот. Вѣра Баганич тото прияла за высмѣх, нараз хотѣла лишити сцену, але щи кус зостала. Проспѣвала як проста хористка ещи два рокы, але пак уж не вытримала.
;Ренесанция: Наступны 18 рокы (1979–1997) служила в готелю «Інтурист-Закарпаття» и не спѣвала. Але наконець ся вернула до музичного умѣня и сцены. Выступала зоз карпатскыма баладами в Чехии, Словакии, Польщи, Мадярщинѣ ай Румынии. Зберала и записовала фолклор и популаризовала го на сценѣ, выдала зберьку людовых спѣванок «Співає Віра Баганич» (2001). В року 2012 вызнаменана дипломов и честным вызнаньом V.&nbsp;Всесвѣтного бойковского фестивала, стала ся членом творчого сполку «Письменники Бойківщини».

## Жерела и одказы
* 
* 
* **Т. І. Росул**: Баганич Віра Степанівна // С.&nbsp;19
* 

## Референции

Катеґорія:Співаци
Тамара Байцура

**Тамара Байцура**, родж.  *Тамара Горшкова*, *7. апрѣль 1932, Ленинград, СССР — историчка и професорка на Универзитѣ в Пряшовѣ.

## Штудии и научна робота
По закончѣню середньой школы в Ленинградѣ абсолвовала  Ленинградску универзиту (1955), де ся спознала зоз своим будучым мужом, Иваном Байцуром, колегом на штудиях.  По штудиях майже четыри децении преподавала в Пряшовѣ историю на филозофичной факултѣ Универзиты (1955–1991).

В роках 1981–1987 была ведучов катедры истории. Научны ступенѣ и званя: кандидатка наук (1966), доцентка (1973), професорка (1983), докторка наук (1989).

Др. Байцура — авторка найобсяжнѣйшых монографий о представителях русинской интелигенции, што зробили успѣшны карьеры в Российской империи в зачатку XIX. стороча, в котрых монографиях подавать цѣлковый перегляд той темы и подробны биографии Ивана Орлая и Юрия Венелина.

## Основны публикации
* Юрій Іванович Венелін. (1968). 
* Закарпатоукраинская интеллигенция в России в первой половине XIX века. (1971). 
* Иван Семенович Орлай: Жизнь и деятельность. (1977).
* Velká októbrová socialistická revolúcia a zápas o jej odkaz v Československu. (1987).  

## Жерела и одказы
* 
* '''Федір Ковач''': Байцура Тамара //, с.&nbsp;35.
* 

## Референции

Катеґорія:Історіци
Катеґорія:Педаґоґы
Михаил Кеминь

**Михаил Кеминь** (* 12. апрѣль 1922, Иза, Подкарпатска Русь, Чехословакия  (днесь Украина) —  †21. октобер 2020, Ужгород, Украина) —педагог,  русинскый поет, фолклориста, cполоченскый активиста.

## Живот и културно-сполоченска чинность
По закончѣню русской гимназии в Хустѣ (1934–1942), учив ся на Будапештской универзитѣ (1942–1944), закончив филологичну факулту Ужгородской универзиты (1951) в шпециалности русского филолога. 

Працуючи учительом в Изѣ, екстерно закончив Педагогичный инштитут чужоземных языкох в Киевѣ (1965). Перейшов до Ужгороду, де выучовав англицкый язык в Ужгородской интернатной школѣ и вечерной школѣ молодых роботникох. 

По падѣ комунистичного режима Кеминь ся активизовав в русинском културном возроджѣню и став ся  едным зоз основательох «Общества Подкарпатскых Русинох» (1990).

З обновлѣньом русинскых выдань публиковав  позии по русинскы. Вершину его поетичной русинской творбы представлять поема *Изянска русалка*. . Михаил Кеминь активно пропаговав русинскый фолклор, зокрема людову поезию, котра служила основов и взором про его властну поетичну творчость. Быв тыж автором интересных етнографичных публикаций, напримѣр, в есею *Изяне и лозоплетеніе* подробно описуе село, его обывательох и их славне ремесло лозоплетѣня.

## Книжны публикации
* Михаил Кеминь: Изянська русалка. Роман в стихах. Том І. — Ужгород: ІВА, 2006. — 192&nbsp;с. 
* Русинськѣ коломыйкы Мараморощины. Том І. / Упорядник М.&nbsp;Кеминь. — Ужгород: ІВА, 2007. — 316&nbsp;с. 
* Фолклор подкарпатськых русинов Мараморощины. Пословицѣ, загадкы, шарады, спѣванкы-коломыйкы, баллады / М.&nbsp;Ф.&nbsp;Кемѣнь, М.&nbsp;И.&nbsp;Завадяк. — Ужгород: ІВА, 2015. — 192&nbsp;с. 

## Жерела и одказы
*  
* 
* 

## Референции

Катеґорія:Русиньскы фолклорісты
Катеґорія:Русиньскы педаґоґы
Катеґорія:Русиньскы поеты
Юрий Кресила

**Юрий Кресила**,  *Juraj Kresila*, *&nbsp;13. апрѣль 1932, Михайлов, Словакия – †&nbsp;22. марец 2007, Пряшов, Словакия — русинскый малярь и педагог.
## Биография
### Штудии
Выштудовав умѣлецко-промыслове училище в Угерском Градищу, Чехия (1951–1955) и Высшу школу вытварного умѣня в Братиславѣ (1955–1961). В Братиславѣ го учили вызнамны особности той добы: Д.&nbsp;Миллый ай иншы професоры.
### Фаховы замѣстнаня
По закончѣню штудий пра­цовав яко малярь и педагог. Преподавав на катедрѣ вытварного умѣня педагогичной факулты Универзиты Павла Йозефа Ша­фарика в Пряшовѣ (1961–1963, 1967–1978); малярьом редакции часописа *Друж­но вперед* (1963–1967); доцентом Высшой школы вытварного умѣня в Братиславѣ (1978–1990), пак ся вернув до Пряшова на вольну ногу. За довгы рокы быв означованый дома и в заграничу як украинскый або словацкый малярь; од року 1989 быв участником колективных выстав русинского умѣня, организованых Русинсков Обродов.
## Творба
В первых роках у Кресилы переважали фигуралны композиции на мотивы улицѣ, материнства, оголеной натуры, портреты, а од  рокох — пейзажы русинского краю. Про него суть характерны контрастны колоры и акцентованы контуры. Створив тыж форматны мозаикы на фасадах сполоченскых будов. Мав персоналны выставы: Гуменне (1962, 2007), Тренчин (1963), Свидник (1966), Снина (1976), Пряшов (1978, 1983), Братислава (1984), Баутцен (1979), Вѣдень (1981).

## Жерела и одказы
* 
* **Владислав Грешлик**: Кресила Юрій // Сс.&nbsp;186–187
* 
* 
* 

## Референции

Катеґорія:Русиньскы малярї
Любка Сегеди Фалц

**Любка Фалц**, роджена Сегеди, *10, апрѣль 1932, Петровци, в тогдышной Югославии, днесь Хорватия – †10, апрѣль 2018, Винковци, Хорватия —  учителька, поетеса, културна активистка.

## Биография
В родных Петровцях выходила штыри класы закладной народной школы. Мала 11 рокы, коли одышла з родного села до  Вуковару, де абсолвовала низшу гимназию и склала малу матуру, а пак штудовала на учительской школѣ в Осиеку. Яко 18-рочна зачала учительовати в положеном при Осиеку селѣ Овчара (днесь община Чепин), а ту зачала и писати поезию. Наступно учительовала в розличных селах, в том в Миклошевцях, а наконець за довгшый час в Дреновцях, одкы и пошла до пензии.

Послѣдны рокы свого живота жила во Винковцях, де и умерла. Спочивать на валалском теметовѣ в Петровцях, де ся ей одпровод одбыв 12. апрѣля 2018.

Была активна в сполоченском и културном животѣ. Една зо закладательок русинской организации в Хорватии, по роздѣлѣ югославянской державы — *Руснак*,  дружтво Руснацох у Републики Горватскей (2003), перва, а пак честна предсѣдателька той организации. Довгорочна членка *Дружтва за руски язик, литературу и културу*, вызнаменана в року 2015 честнов наградов  за педагогичну и литературну чинность.

## Творба
Свой первый верш, названый *Квитки у полю*, публиковала в року 1954  в русинском часописѣ **. Далшы поезии появляла переважно во вуковарском часописѣ *Нова думка*, в народных календарях и в антологиях, довъедна их было понад 250. Выдала двѣ поетичны зберькы и приготовила третю, котру не встигла выдати:
* Подоба з далєка (1975);
* Класки (1999) — достала литературну награду Александра Духновича, 2006;
* Шерцо на червеним партку (невыдана).

## Жерела и одказы
* 
* 
* 

## Референции
Комунизм

**Комунизм** (од  *communis* = „сполочный“)
— передовшиткым политична идеология и економична система, диктуюча и жадаюча сполочне властництво и одмѣтаня класовых роздѣлох меджи людми. Приязнивцѣ комунизма суть комунисты, звычайно групованы до политичной организации — партии, часто званой комунистична партия.

## Основны принципы
Комунизм ся усилуе створити сполоченство, в котром не е ани держав, ани пѣнязи. Тото е в протикладѣ з капитализмом, де суть державы и пѣнязи, а сполоченство роздѣлять ся на класы. При комунизмѣ вшиткы богатства дѣлять ся меджи людми поровно а в идеалѣ подля индивидуалных потреб каждого. Основны принципы комунизма выкладены в роботах нѣмецкого револуционаря Карла Маркса, котрый (въедно з Фридрихом Енгелсом) написав  Комунистичный манифест» (1848). Авшак через довгы рокы иншы люде вылѣпшовали — або казили, зависимо од становиска, — марксистичну идею. Ачей найважнѣйшы змѣны придав совѣтскый лидер Владимир Ленин, котрый найвецей подтримовав авторитаризм. Подля Маркса, капитализм екзистуе до ограниченого часу. За ним приходить социализм, што е переходнов фазов ку комунизму. В той фазѣ пролетариат контролуе владу и економику, але людям платять зависимо од величины, зложености, усиловности и якости их роботы. В другой фазѣ, в реализованом комунизмѣ в сполоченстѣ не е ни роздѣлѣня на класы, ни влады, ни приватной властности, ни пѣнязи; выроба и конзумация економичных добр основана на принципѣ «од каждого подля его способности, каждому подля его потребы».

## Реализация

В XX. сторочу быв час, коли една третина вшиткой людской популации жила под комунистичнов владов. Днесь комунизм е формов влады лем в пятьох державах: Китай, Сѣверна Корея, Лаос, Куба и Вьетнам. Але ани една з них не одповѣдать правдивому означѣню комунизма. В реалности мож говорити лем о переходной фазѣ од капитализма ку комунизму, яку окреслив Карл Маркс, и яка ся вяже зоз диктатуров пролетариата. Тоты пять держав мають авторитарну владу, але не барз мож говорити, же они намѣрены стерти капитализм.

## Жрѣдла, oдказы

## Референции

Катеґорія:Комунизм
Ґібралтар

**Ґібралта́р** () — є частёв заморьсков теріторіёв Великой Брітанії котра лежыть на Піренейскім полоострові.

Катеґорія:Ґібралтар
Катеґорія:Штаты і теріторії, котры основаны 1704
Винковци

**Ви́нковци**,  *Vinkovci*;  *Винковци* — город в Хорватии, в жупѣ Вуковар-Срѣм, найвекшый подля обывательства в жупѣ.

## Полога

Винковци лежать на сѣверовыходѣ Хорватии на рѣцѣ Босут, суть оддалены о  на югозапад од Вуковара, административного центра жупы. Город и его ширша територия положены во вышках  метры над морьом и включають   ораницѣ и  лѣсу (дуб, ясѣнь).

## Обывательство
Комунита Винковцьох, што ся складать з самого города и сосѣдного села, подля списованя 2021 мала  обывательох:  
* Винковци — ;
* Мирковци — .

В сучасности найвекшы народностны групы суть (списованя 2011, подля материнского языка):
* Хорваты —  (96,16%)
* Сербы —  (2,15%)
* Ромы —  (0,43%)
* Мадяре —   (0,22%)
* Русины —   (0,13%)

Перед войнов  (списованя 1991) велика община Винковци мала  обывательох:
* Хорваты — 
* Сербы — 
* Мадяре — 
* Босняци — 
* Русины — 
* Югославяне ай иншы — 

## Газдовство

Значный принос до газдовства города давать желѣзниця, понеже лежить он на важной линии Загреб – Београд, а тыж звязаный желѣзницьов з Осиеком, Сараевом и Вуковаром. Далшым найвекшым конарьом газдовства суть розличны формы туристикы: рыбарська, ловецька, сельска, гастрономична, културна (фолклорный фестивал *Винковска осень* в септембрѣ и филмовый фестивал в октобрѣ). Довгорочну традицию мать продукция циглы и черепа, ай дубовых паркетох, двери и фурнира.

## Референции
Мапуче

**Мапуче**, самоназва *Mapuche* – майвеликый корінный народ Чіле, котрый, окрем того, шчо живе у централных и южных районах Чіле, иппен є у районах западной и юго-западной Арґентины.

## Жерела и одказы

## Референции

Катеґорія:Народы і етніка
Юрко Лажо

**Юрко (Георгий) Лажо**, , , *2. май 1867, Вышный Свидник – †28. май 1929, Вышный Свидник&nbsp;— политик и културный працовник Русинох в Чехословакии.

## Живот и чинность
Походив зоз селянской родины.
На зачатку XX. стороча одышов за роботов до США, де працовав на ставбах. Перед Первов свѣтовов войнов вернув ся домов. Став ся активным бойовником за економичны, социалны, политичны и религийны права Русинох. Критизовав австро-мадярску владу, за што быв преслѣдованый и засудженый на парумѣсячный арешт в Пряшовѣ. Выхосновавши свои скушености зо США, заложив во Свиднику ставебну фирму, де давав роботу людям з околици. 

Активно вступив до сполоченского живота и став ся найвеце популарным политиком Чехословацкой социално-демократичной роботницкой партии во выходном регионѣ, а на выберанках 18. апрѣля 1920 быв выбраный од Шаришской жупы и Подкарпатской Руси за сенатора до Первого Народного згромаджѣня новоствореной Чехословацкой републикы на каденцию 1920–1924.

Заложив конзумне дружство *Свята тройця* (1920–1935), котре помогало худобным людьом региона злѣпшити свою економичну ситуацию, окрем иншого, ай придѣльованьом выгодных позычок. Окрем политичной и економичной чинности, быв активный и в иншых сферах. Въедно з ладомировскым монастырьом заложив кириличну печатню (1926–1944), а там выдавав ай свои брожуры, една з котрых была *Русскому народу на Словенску*, де описав свою чинность яко сенатора (1925). 

Про Свидник в року 1925 заслужив ся на заложѣню свидницького фотбалу, спѣвачского  и театралного сполку, а в року 1928&nbsp;— на памятнику 10-рочу Чехословакии, котрый быв отвореный при великой участи люду 28. октобра 1928 а мав кириличный напис „Были сьме и будеме“. В року 2014 во Свиднику  отворена памятна табла.

## Интересны факты
* Коли бывшый премьер Чехословакии, Бенеш, допытывав ся в сенатѣ о народности сенаторох и, дойшовши до сенатора Лажа, звѣдовав го, малорос он ци великорос, намѣряючи выкликати у него прихылность до украинства, сенатор Лажо по хлопскы, просто и порозумѣло одповѣв: «Коли я быв малый, я быв МАЛОРОС, а теперь я уже великый, та я ВЕЛИКОРОС».
* Пропаговав православие, але сам быв грекокатолик; крестив го Александер Павлович, одпроводжав го тыж грекокатолицкый священик; его родина доднесь суть грекокатолици.

## Жерела и одказы
*  
*   
* **Андрій Ковач**: Лажо Юрко, ще Георгій //  С.&nbsp;195
*  
*  

## Референции

Катеґорія:Русиньскы політіци
Иван Кривскый

**Иван Кривскый**, ( *Іван Юрійович Кривський*; *30. януар 1932, Хуст, Подкарпатска Русь, Чехословакия&nbsp;– †2. апрѣль 2022, Ужгород, Украина)&nbsp;— физик, русинскый сполоченскый активиста.

## Биография
### Походжѣня и штудии
Походив зоз селянской родины, де быв наймолодшый з четырьох дѣти. Закончив в Хустѣ русскоязычну середню школу. Абсолвовав физико-математичну факулту Ужгородской универзиты (1956). 

### Научна робота
Кандидат физико-математичных наук (1967), доктор физико-математичных наук (1990). шеф оддѣла Инштитута електронной физикы Академии наук Украины (Ужгород, 1980-). Выгледовав математичны проблемы теоретичной физикы, квантову теорию поля. Быв автором понад 260 научных публикаций.

### Сполоченска чинность
По роспадѣ СССР прилучив ся ку  сполоченской активности, быв членом Комиссии з выпрацованя проекта закона о шпециалной самоурядой територии Закарпатской области Украины, член Федерации националных меншин Европы *Mason de PAIS*, подпредсѣдатель *Общества Карпатскых Русинох* (1992-2000). Од року 2010 директор *Русинского научно-просвѣтного товаришства*.

## Выбер з публикаций
Подаваный подля информации ЕСУ.
* Основы квантовой электродина­мики в терминах напряженностей. К., 1992 (сполув­авторство); 
* Clifford algebra in clas­sical electrodynamical hydrogen atom mo­del // Advances in Applied Clifford Algebra. 1997. Vol. 7, № 1 (сполу­авторство); 
* Bosonic sym­metries of the massless Dirac equation // Advances in Applied Clifford Algebra. 1998. Vol. 8, № 1 (сполу­авторство); 
* Об­щее решение уравнений Максвелла в однородных диэлектриках и скорость света // Доповіді НАНУ. 1999. № 3; 
* Не­ло­кальные представления групп Пуанка­ре и конформных преобразований для без­массовых полей произвольных спи­нов // Доповіді НАНУ. 1999. 2001. № 2; 
* Про розши­рену дійсну алгебру Кліфорда–Дірака та нові фізично важливі симетрії рівнян­ня Дірака з ненульовою масою // Доповіді НАНУ. 2010. № 5 (сполу­авторство).

## Жерела и одказы
* 
* 
* 

## Додаточна литература
* 

## Референции

Катеґорія:Физици
Катеґорія:Русиньскы народны дїятелї
Кумровец

**Ку́мровец**,  *Kumrovec* — село и община на сѣверѣ Хорватии, в жупѣ Крапина-Загорье.

## Полога
Лежить на западной граници жупы Крапина-Загорье, але економично мать тяг ку Загребу, од котрого оддаленый на сѣверозапад о .

## Обывательство
Подля списованя 2011 община довъедна мала 1&nbsp;588&nbsp;обывательох, што бывали в окремых 10 селах:
* Доньи Шкрник — 169
* Дугньевец — 67
* Кладник — 155
* Кумровец (село) — 267
* Подгора — 45
* Равно Брезье — 216
* Раздрто Тухельско — 97
* Развор — 191
* Рисвица — 277
* Велинци — 104

## Вызнамны родаци
* Йосип Броз Тито (1892–1980), револуционарь, политик

## Жерела и одказы
*  '''Općina Kumrovec, službene stranice'''
* 

## Референции

Катеґорія:Населены пункты Хорватии